text: Апошнім часам у краіне карыстальнікам электроннай пошты прыходзяць паведамленні, падпісаныя імем нацыянальнага аператара паштовай сувязі РУП «Белпошта». Яны змяшчаюць радасную навіну: маўляў, вы выйгралі новы смартфон Samsung Galaxy S10. А каб забраць выйгрыш, махляры прапаноўваюць падабраць падарункавую скрынку, перайсці па спасылцы, пацвердзіць свае даныя і выплаціць пяць рублёў за дастаўку.
  Справа ў тым, што «Белпошта» не праводзіць ніякіх розыгрышаў каштоўных прызоў. А інфармацыя пра ўсе акцыі, якія ладзяцца аператарам, заўжды змяшчаецца на афіцыйным сайце belpost.by. Таму выснова тут простая: хтосьці з нядобрымі намерамі жадае завалодаць вашымі персанальнымі звесткамі, у тым ліку і тымі, якія датычацца банкаўскіх картак.
  5876 Дырэктар дэпартамента па турызме Міністэрства спорту і турызму Ірына Варановіч: У краіны павінен быць свой турыстычны брэнд